### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra KF og RV**

De ni lokalbiblioteker har i dag en bemandet åbningstid på 6-10 timer om ugen. Resten af tiden er der ubemandet åbningstid, hvor man via lånekort eller sundhedskort kan benytte bibliotekets faciliteter.

Otte af de ni biblioteker er enten kombi-bibliotek sammen med den lokale skole, eller er fysisk placeret på skolen. Med undtagelse af biblioteket i Sabro, så har alle biblioteker selvstændig indgang. I de fleste tilfælde skal man dog et stykke ind på skolens matrikel før man kommer til biblioteket.

For nogle borgere, der ikke har deres gang på skolen, kan adgangsforholdene, herunder skiltning og belysning, virke knap så imødekommende og trygt som ønsket. Dette kan - sammen med kombinationen af få bemandede åbningstimer og meget få ressourcer til at etablere og udvikle lokale patrnerskaber og aktiviteter, være med til at gøre, at biblioteket desværre ikke for alle opleves som det naturlige mødested og dermed ramme om fællesskaber, trivsel, læring, kultur og oplevelser.

Radikale Venstre og De Konservative foreslår i tråd med oplandsudvalgets anbefaling om styrkelse af mødesteder i oplandet at de ni mindste lokale biblioteker styrkes gennem:

* Forbedring af tilgængelighed (skiltning, belysning etc.)- engangsinvestering
* Personale til udvidelse af åbningstid herunder til styrkelse af aktiviteter og lokale partnerskaber

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.